**III. Lelle Kupa 2018.**

BALATONLELLE, 2018. augusztus 18.

**VERSENYKIÍRÁS**

**1. BEVEZETÉS**

1.1. A verseny célja: Vitorlás túraverseny

1.2. A verseny helye és ideje: Balatonlelle, 2018. augusztus 18.

1.3. Résztvevő hajóosztály: YS-1, YS-2, YS-3

**2. A VERSENY RENDEZŐJE**

2.1. Rendező szervezet: KARSAILING Vitorlás Sport Egyesület

(Karsai Gábor – a vitorlás egyesület elnöke) együttműködve a BL Yachtclubbal.

2.2. Versenyvezető: Karsai Gábor

2.3. Versenybíróság elnöke: Giber Valéria Olga

2.4. Versenyorvos: Dr. Fekete László

**3. VERSENYSZABÁLYOK**

A versenyen a Nemzetközi Vitorlás Szövetség (ISAF) 2017-2020 évben, érvényben lévő versenyszabályai (RRS), az MVSZ 2018. évi Általános Versenyutasítása és Versenyrendelkezései, az MVSZ 2018. évre érvényes Reklámszabályzata, valamint a jelen kiírásban foglaltak érvényesek.

(Ha a nyelvek között ellentmondás van, úgy a magyar nyelvű szöveg az irányadó.)

**4. HIRDETÉSEK**

4.1.A résztvevő hajók kötelezhetők a Versenyrendezőség által meghatározott és biztosított hirdetés viselésére a hajóorrtól számított 2 m-en belül, mindkét oldalon. Hirdetések az MVSZ 2018. évi Reklámszabályzatában előírtak szerint viselhetők.

4.2. A hirdetéssel rendelkező hajók kötelező, az MVSZ által kiadott hivatalos hirdetésviselési engedéllyel rendelkezniük és azt a nevezéskor be kell mutatniuk.

**5. RÉSZVÉTELI FELTÉTELEK, NEVEZÉS, VITORLAELLENŐRZÉS**

5.1.1. Hajóokmányok

Minden hajónak érvényes hajólevéllel kell rendelkeznie.

5.1.2. Hajóbiztosítás

Minden hajónak rendelkeznie kell az előírt értékű (5 millió Forint) felelősségbiztosítással. Ha nincsen biztosítás, akkor az a versenyből való azonnali kizárást vonhatja maga után.

5.1.3. Részvételi feltételek

A kormányosoknak – nemzeti hatóság által elismert - minimum sport, kedvtelési célú vitorlás kishajó vezetői engedéllyel kell rendelkeznie.

A hajón tartózkodó másik személynek nem kell rendelkeznie hajóvezetői engedéllyel.

5.2. Nevezési díj

A nevezési díj összege: 3.000 Ft/fő

5.3. Nevezés

A nevezés helye:

BL Bavaria Yachtclub kikötőépületében működő versenyiroda

(8638 Balatonlelle, Köztársaság u. 36-38.).

A nevezés ideje: 2018. augusztus 17-én 1800 – 2000 óra és 2018. augusztus 18-án 0730-0830 óra között.

**Nevezéskor az alábbi okmányokat kell bemutatni:**

 kormányos érvényes hajóvezetői engedélye

 érvényes hajólevél

 érvényes felelősségbiztosítás

5.4. Vitorlaellenőrzés

A vitorlák ellenőrzésre a verseny ideje alatt bármikor szúrópróbaszerűen megtörténhet. A felszólított, ellenőrzésre hívott hajónak a kikötést követő legrövidebb időn belül jelentkeznie kell a versenyrendezőségnél.

5.5. Mentőmellény használata

Alapjelzés és elsőfokú viharjelzés esetén a mentőmellény használata nem kötelező!

Másodfokú viharjelzés esetén a mentőmellény használata KÖTELEZŐ!

A mentőmellény NEM használata a versenyből való azonnali kizárást vonhatja maga után.

**6. VERSENYZŐK TÁJÉKOZTATÁSA, PARTI JELZÉSEK**

6.1. A Versenyrendezőség a versenyzőket a BL Yachtclub kikötőjében, a versenyirodánál kifüggesztett hivatalos hirdetőtáblán, írásbeli közlemények útján tájékoztatja.

6.2. A parti jelzéseket a BL Yachtclub kikötőjének zászlórúdján tűzik ki.

**7. VERSENYPROGRAM**

7.1. A Versenyrendezőség egy normál távú túrafutam lebonyolítását tervezi.

7.2. Kormányosi értekezlet: 2018. augusztus 18. 0845 – 0900 óra között a kikötő épületben vagy a kikötő épület előtti területen.

**8. VERSENYPÁLYA**

A verseny futama Balatonlelle (BLYC) – Révfülöp (Vitorlás kikötő Zanzi) – Balatonszemes (BHZRT. nagymóló) – Balatonlelle (BLYC) közötti vízterületen lesz kitűzve. (Tervezett pálya)

A pályajelek jól látható sárga színű felfújható bóják.

Az első pályajel a Révfülöpi vitorláskikötő mólójától déli irányban kb.300-400 méter távolságra lesz kirakva. A második pályajel Balatonszemesi BHZRT. kikötőjétől északi irányban kb.300-400 méterre lesz kirakva. A pályajeleket jobb kéz felöl kell kerülni.

**9. RAJT**

A BL Yachtclub kikötőjének bejáratától északi irányban kb. 500m-re lesz kitűzve. A pályajelek jól látható sárga színű felfújható bóják. Minden hajóosztály egyszerre rajtol. A rajtvonal keleti végén egy jól látható sárga színű bója, míg a nyugati végén a egy rajthajó lesz lehorgonyozva.

9.1. **Tervezett rajtidőpont:** 2018. augusztus 18. 1000

9.2. **Rajteljárás**

A rajteljárás a következő: 5 perc – 4 perc – 1 perc – RAJT

A rajteljárás előtt 5 perccel narancssárga lobogó kerül felhúzásra a zsűri hajón, ezzel jelezve a rajteljárás kezdetét.

5 perc – osztálylobogó fel

4 perc – P lobogó fel

1 perc – P lobogó le

RAJT – osztálylobogó le

Megismételt rajtnál a P lobogó helyett, az I lobogó kerül alkalmazásra.

Újbóli megismételt rajt esetén az I lobogó helyett, a fekete lobogó kerül alkalmazásra.

9.3. **Rajthalasztás**

A Versenyrendezőség a hajók épségét veszélyeztető viharos időjárás esetén vagy egyéb okokból jogosult a rajt halasztására.

**10. PÁLYARÖVIDÍTÉS, PÁLYAMÓDOSÍTÁS**

Pályarövidítés lehetséges.

Pályamódosítás nincs.

**11. BEFUTÁS**

BL Yachtclub kikötőjének bejáratától északi irányban kb. 500m-re lesz kitűzve. A pályajelek jól látható sárga színű felfújható bóják. A célvonal pozíciója a rajtvonalhoz képest az utolsó pályajel irányába tolódik.

**12. A VERSENY FÉLBESZAKÍTÁSA**

A Versenyrendezőség vihar esetén sem szakítja félbe a versenyt. Viharos időjárás esetén, minden hajó felelős személye egyénileg viseli a verseny feladásának vagy folytatásának felelősségét.

A résztvevőket közvetlenül fenyegető időjárási veszély esetén a vízi rendészet *jogosult* a rendezvény megtartását *megtiltani* vagy a folytatását a helyszínen *felfüggeszteni.*

**13. IDŐKORLÁTOZÁS**

Befutási limit: 2018. augusztus 18. 1700

**14. ELLENŐRZÉS**

A Versenyrendezőség a befutó után szúrópróbaszerűen ellenőrizheti a résztvevő hajóknál, hogy:

**·** rendelkeznek-e a Hajózási Szabályzat által előírt felszerelésekkel,

**·** a hajón tartózkodó személyek száma és kiléte megegyezik-e a nevezési lapon megjelöltekkel,

**·** a hirdetést viselő hajók rendelkeznek-e hirdetésviselési engedéllyel,

**·** a versenyzők fogyasztottak-e esetlegesen alkoholt vagy tiltott

teljesítményfokozó szert (doppingot).

Az ellenőrzés során feltárt bármely hiányosság vagy a nevezéstől eltérő létszám, személycsere, óvást von maga után és ez a versenyből való kizárást eredményezi.

**15. ÓVÁS**

Az óvó lobogót az óvást követően a célba érésig viselni kell. Az óvási szándékot a célhajónál kötelezően jelenteni kell. Az óvott felet a vízen is fel kell szólítani az óvási szándékról.

Óvási határidő: a célhajó partra érkezését követő időszakban – 1 órán belül - a Versenyvezetőnél a versenyirodában. Az óvástárgyalás ideje, helye, az óvásban érdekeltek rajtszámának a hirdetőtáblán történő kiírásával kerül közlésre, az óvási határidő lejáratát követő 30 percen belül.

A tanú értesítése az érdekelt fél feladata.

**Óvási díj: nincs**

**16. ÉRTÉKELÉS**

YS-1.-2.-3. kategóriában yardstick rendszerben kerül értékelésre minden szabályosan befutott hajó és benevezett hajó.

**17. DÍJAZÁS**

A verseny l.-ll.-lll. helyezett hajói serleg, érem és díjazásban részesülnek.

**18. DÍJKIOSZTÓ ÜNNEPSÉG**

A díjkiosztó ünnepség 2018. augusztus 18-án, szombaton 1900 órakor lesz a BL Yachtclub kikötő épülete előtti területen vagy a kikötő épületében.

Óvás esetén a díjkiosztó ünnepség az óvástárgyalás idejével tolódhat.

**19. SZAVATOSSÁG KIZÁRÁSA**

A hajók legénységei teljes egészében maguk felelnek biztonságukért, mind a

rendezvény szárazföldi eseményein, mind a vízen és ezt a felelősséget sem a jelen Versenykiírás, sem a Versenyutasítás, sem bármilyen egyéb rendelkezés nem korlátozza. Minden hajó, felelős személye illetve legénysége maga dönt arról, hogy a hajó illetve a legénység képzettsége alkalmas-e az adott időjárási viszonyok között a versenyen való részvételre. Azzal, hogy a hajó kihajózik a kikötőből megerősíti, hogy mind a hajó, mind pedig a legénység alkalmas az adott időjárási viszonyok közötti versenyzésre.

**VERSENYRENDEZŐSÉG**